આ ફાયરીંગમા હરદેવસિંહને પગના ભાગે ગોળીઓ વાગતા ઈજા થતા ભાવનગરની હોસ્પીટલે સારવાર માટે ખસેડાયા હતા. આ ઘટનાની જાણ થતા બૉટાદ જિલ્લા એસ.પી.સજ્જનસિંહ પરમાર સહિત ગઢડા પોલીસનો મસમોટો કાફલો ઘટના સ્થળે દોડી ગયો હતો. અસામાજિક તત્વો દ્વારા ખંડણી માગવાના મામલે ફાયરિંગ કરાયું હોવાનું હાલ તો બહાર આવ્યું છે. જો કે ઇજાગ્રસ્તને ભાવનગર ખસેડાયા હોવાથી પોલીસે તેમના નિવેદનો નોંધવાના શરૂ કર્યા છે. ભાવનગરની હોસ્પિટલમાં હરદેવસિંહના પગમાંથી ૧૦ જેટલા છરાં કાઢવામાં અાવ્યા હતા. પોલીસે ઘટના સ્થળે પહોંચીને આરોપીઓ સુધી પહોંચવા તપાસ હાથ ધરી છે.